**Εντυπώσεις από την εκπαιδευτική επίσκεψη της Β’ Γυμνασίου στη Θεσσαλονίκη στις 5/4/2017**

Στις 5 Απριλίου 2017 οι μαθητές της Β΄ Γυμνασίου του 1ου Γυμνασίου Τρικάλων ταξίδεψαν στη συμπρωτεύουσα της χώρας μας, την Θεσσαλονίκη.

Αρχικά, κατά τη διάρκεια του ταξιδιού διασκέδασαν στο λεωφορείο ακούγοντας μουσική και ενημερώθηκαν σχετικά με την ιστορία της Θεσσαλονίκης και του Λευκού Πύργου. Έπειτα, μετά την άφιξη στη Θεσσαλονίκη, ξεναγήθηκαν στο Αρχαιολογικό Μουσείο όπου είδαν εκθέματα που προέρχονται από ανασκαφές που έχουν πραγματοποιηθεί στην πόλη της Θεσσαλονίκης καθώς και στην ευρύτερη περιοχή της Μακεδονίας. Στην κατανόηση της σημασίας των εκθεμάτων κύριο ρόλο είχαν οι δύο ξεναγοί.

Στη συνέχεια επισκέφτηκαν το Λευκό Πύργο, περιηγήθηκαν στο ομώνυμο μουσείο και απόλαυσαν την υπέροχη θέα από την κορυφή του Πύργου βγάζοντας όλοι μαζί αναμνηστικές φωτογραφίες.

Τέλος είχαν στη διάθεσή του σχεδόν 2 ώρες για να φάνε, να ψωνίσουν και να ξεκουραστούν στο εμπορικό κέντρο Mediterranean Cosmos.

Μαρία Λαδοκούκη,

Τμήμα Β4